Subject: Küsimus andmete kasutamise kohta näitusel
From: "Raamatutuba Fahrenheit451" <[email-masked]>
To: "AKI info" <[email-masked]>
Date: Sun, 14 Apr 2024 12:59:50 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Kirjutan Tartust Fahrenheiti raamatutoast. Tegeleme inimestel, 
raamatukogudes ja mujal kasutuks muutunud raamatutega. Kuna nende raamatute 
vahele unustatakse tihti igasuguseid lipikuid, fotosid, esemeid, mida on 
kasutatud järjehoidjatena, siis meil on soov selle aastate jooksul kogunenud 
kraami hulgast põnevamad leiud panna näitusele. Küsimus on selles, et seal 
on fotosid, kus on inimesed peal (enamasti me ei tea, kes need on), ning 
kirju, mis on signeeritud konkreetsete inimeste poolt või lausa aadressiga. 
Mis mahus ja kuidas me saame sellist materjali kasutada, mille puhul on 
külastajal võimalik ära tunda, kellele ese on kuulunud. Näiteks ümbrikel 
aadresside peitmine ei ole probleem, aga kuidas käituda portreefotodega? Või 
kui on hästi armas kiri, mis on saadetud "Taavilt Maretile" vms, kas siis on 
põhjust nimesid peita või see on piisavalt anonüümne.

Jään ootama teie vastust.

Heade soovidega
Mirjam Savisto
Raamatutoa vabatahtlik